**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1186 ,,DĖL LAZDIJŲ RAJONO SAVIVALDYBĖS SENIŪNIJOS SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS NUOSTATŲ PATVIRTINIMO“ PAKEITIMO**

2021 m. balandžio 15 d. Nr. 34-761

Lazdijai

Vadovaujantis Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės seniūnaičių sueigos ir išplėstinės seniūnaičių sueigos nuostatus, patvirtintus Lazdijų rajono savivaldybės tarybos 2018 m. vasario 20 d. sprendimu Nr. 5TS-1186 „Dėl  Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos nuostatų patvirtinimo“:

1.1. papildyti 22.9. papunkčiu ir jį išdėstyti taip:

,,22.9. seniūnijos metinio veiklos plano įgyvendinimo ataskaitos projekto svarstymu ir vertinimu.“;

1.2. pakeisti 31 punktą ir jį išdėstyti taip:

,,31. Išplėstinės seniūnaičių sueigos sprendimai yra rekomendaciniai, tačiau kompetentinga Lazdijų rajono savivaldybės institucija privalo juos įvertinti. Jeigu išplėstinės seniūnaičių sueigos sprendimų vertinimas priklauso savivaldybės tarybos kompetencijai, jie vertinami artimiausiame savivaldybės tarybos posėdyje reglamento nustatyta tvarka; jeigu šių sprendimų vertinimas priklauso savivaldybės administracijos direktoriaus kompetencijai, jis įvertina šiuos sprendimus ne vėliau kaip per 20 darbo dienų nuo išplėstinės seniūnaičių sueigos sprendimo gavimo dienos. Savivaldybės institucijos, laikydamosi Lietuvos Respublikos vietos savivaldos įstatymo 37 straipsnyje nustatytų reikalavimų, paskelbia savo vertinimus dėl išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi.“.

Savivaldybės merė Ausma Miškinienė

Airida Blaževičiūtė, tel. 8 687 49 047

**LAZDIJŲ RAJONO SAVIVALDYBĖS TARYBA SPRENDIMO**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1186 ,,DĖL LAZDIJŲ RAJONO SAVIVALDYBĖS SENIŪNIJOS SENIŪNAIČIŲ SUEIGOS IR IŠPLĖSTINĖS SENIŪNAIČIŲ SUEIGOS NUOSTATŲ PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2021-04-13

Lazdijų rajono savivaldybės tarybos sprendimo projektas „Dėl Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos nuostatų patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

**Šio projekto tikslas** – pakeisti Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos nuostatus, vadovaujantis naujai įsigaliojusio 2021 m. sausio 1 d. Lietuvos Respublikos Vietos savivaldos įstatymo 351 straipsnio 1 ir 5 dalies pakeitimais.

**Kaip šiuo metu yra sprendžiami projekte aptarti klausimai –** Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos organizavimą reglamentuoja Lazdijų rajono savivaldybės tarybos 2018 m. vasario 20 d. sprendimas Nr. 5TS-1186 ,,Dėl Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos nuostatų patvirtinimo“.

**Kokių pozityvių rezultatų laukiama** – priėmus šį sprendimą, seniūnijų seniūnaičių sueigos ir seniūnaičių išplėstinės sueigos nuostatų vykdymas atitiks šiuo metu galiojančio Vietos savivaldos įstatymo 351 straipsnio nuostatoms.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus sprendimo projektą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –** pakeisti 2018 m. vasario 20 d. sprendimas Nr. 5TS-1186 ,,Dėl Lazdijų rajono savivaldybės seniūnijos seniūnaičių sueigos ir išplėstinės seniūnaičių sueigos nuostatų patvirtinimo“.

**Rengiant projektą gauti specialistų vertinimai ir išvados** – dėl sprendimo projekto pastabų ir pasiūlymų negauta.

**Sprendimo projektą parengė** Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Airida Blaževičiūtė.

Teisės, personalo ir civilinės metrikacijos Airida Blaževičiūtė

skyriaus vyr. specialistė